**Μ. Σάββατο 04 Μαΐου**

**07:00**  | **Ιερά Μονοπάτια - Ιεροσόλυμα – Το Άγιο Φως – Άγιοι Τόποι**

**Σειρά παραγωγής ΕΡΤ3 2009-2010.**

Μεγάλη Εβδομάδα στα Ιεροσόλυμα, πατώντας πάνω στα ιερά ίχνη, στα βήματα του Ιησού προς τη Σταύρωση και τη Ανάστασή Του. Ένα ταξίδι στον ομφαλό της Χριστιανοσύνης, μια περιπλάνηση στην “Πόλη Του Θεού”, στα μεγάλα προσκυνήματα των Ιεροσολύμων την Εβδομάδα των Παθών.

Σκηνοθεσία: Γιάννης Λάμπρου

**07:50**  | **Ο Bartabas στο Φεστιβάλ του Σάλτσμπουργκ 2017: Ρέκβιεμ του Μότσαρτ**  
*(Bartabas in Salzburg 2017 - Mozart Requiem)*

**Συναυλία κλασσικής μουσικής παραγωγής 2017.**

Στον διάσημο χώρο Felsenreitschule, ο Γάλλος καλλιτέχνης ιππασίας και θεατρική ιδιοφυΐα Bartabas παρουσιάζει το Ρέκβιεμ του Μότσαρτ. Άλογα και οι αναβάτες από τη φοβερή Académie Équestre de Versailles ενώνουν δυνάμεις με την χορωδία Salzburger Bachchor, την ορχήστρα Musiciens du Louvre, υπό την καθοδήγηση του Mark Minkowski, μαζί με τέσσερις εξαιρετικούς σολίστες (Genie Kühmeier, Elisabeth Kulman, Julien Behr και Charles Dekeyser) για να τοποθετήσουν το Ρέκβιεμ του Μότσαρτ, σε ένα νέο θεατρικό πλαίσιο. Ο Bartabas και οι ιππείς του δημιούργησαν μια παραγωγή που είναι μια συγκλονιστική σύνθεση των τεχνών, πολύ μεγαλύτερη από μια σπουδαία χορογραφία!

**14:00**  | **Το Αλάτι της Γης  -Οδοιπορικό στις Σέρρες -Σαρακατσάνοι και Βλάχοι**

**Σειρά εκπομπών για την ελληνική μουσική παράδοση παραγωγής ΕΡΤ 2022-2023.**

Η εκπομπή ταξιδεύει στις Σέρρες, για μια γνωριμία με την πλούσια και πολύμορφη μουσική και χορευτική παράδοση. Μια μεγάλη παρέα από τον Σύλλογο Σαρακατσαναίων Ν. Σερρών "Ο Κατσαντώνης" αναλαμβάνει να μας ξεναγήσει στον λαϊκό πολιτισμό, στα τραγούδια και τους χορούς τους. Στο δεύτερο μέρος της εκπομπής περνάμε στον λαϊκό πολιτισμό, στα τραγούδια και τους χορούς των Βλάχων της περιοχής, σ’ ένα γλέντι με μια δυναμική ομάδα από τον Σύλλογο Βλάχων Ν. Σερρών "Ο Γεωργάκης Ολύμπιος".

Έρευνα-Κείμενα-Παρουσίαση: Λάμπρος Λιάβας   
Σκηνοθεσία: Μανώλης Φιλαΐτης

**16:00**  | **Μουσικές Οικογένειες - Στην αυλή του Λουδοβίκου**

**Εβδομαδιαία εκπομπή παραγωγής ΕΡΤ3 2023.**

Εκεί που τελειώνει ο Βιτσέντζος Κορνάρος με τον Ερωτόκριτο και οι παλαιοί Κρητικοί μουσικοί και μαντιναδολόγοι αρχίζει ο Λουδοβίκος των Ανωγείων. Αυτόν τον μουσικοποιητικό μίτο παραλαμβάνει, εμπλουτίζει και διαχειρίζεται με γνώση και ευαισθησία περίσσια ο Λουδοβίκος, κατά κόσμον Γιώργης Δραμουντάνης. Μυθωδίες, στιχοπλοκάκια, μαντινάδες και μικρά αφηγήματα απλώνονται πάνω στις χορδές του μαντολίνου του. Η στάση ζωής του απέναντι στην τέχνη και την καθημερινότητα γεφυρώνεται μέσα σε λίγες νότες. Νότες απαλές, βαθιά φωνή με έκταση πλατειά αφηγηματική.

Έρευνα-Σενάριο-Παρουσίαση: Γιώργης Μελίκης  
Σκηνοθεσία- Διεύθυνση Φωτογραφίας: Μανώλης Ζανδές

**17:00**  |  **Αιθιοπία, Στα ίχνη των πρώτων Χριστιανών (Α' ΤΗΛΕΟΠΤΙΚΗ ΜΕΤΑΔΟΣΗ)**   *(Ethiopia : On The Trail Of The First Christians )*

**Ωριαίο ντοκιμαντέρ παραγωγής Γαλλίας 2011.**Στην επαρχία Τιγκράι, στη βόρεια Αιθιοπία, βρίσκεται μια απομονωμένη και κλειστή περιοχή, γνωστή ως Γουολντεμπά, εξ’ ολοκλήρου αφιερωμένη στη μοναστική ζωή. Εκεί, μακριά απ’ τα αδιάκριτα βλέμματα κι από όλα τα εγκόσμια, χίλιοι περίπου μοναχοί και ερημίτες ζουν με εγκράτεια, νηστεία και συνεχή προσευχή. Για πρώτη φορά, ο Φρανσουά Λε Καντρ, ερευνητής του Κέντρου Mελετών του Αφρικανικού Κόσμου, θα ταξιδέψει σ’ αυτήν την απέραντη και ουσιαστικά άγνωστη περιοχή, για να παρατηρήσει τις θρησκευτικές συνήθειες των μοναχών και να μάθει για τον Άγιο Σαμουήλ, ο οποίος ίδρυσε την πιο σημαντική μονή της «χώρας των μοναχών» τον 14ο αιώνα.

**18:00**  | **100% Βιολογικό /***(100% Organic)*

**Δραματική κομεντί, παραγωγής Γαλλίας, 2020.**

Η ταινία περιγράφει με κωμικό τρόπο το κοινωνικό και πολιτισμικό σοκ που βιώνει ένας Βάσκος επαρχιώτης, χασάπης και έμπορος αλλαντικών, όπως κι ένας μποέμ Παριζιάνος χορτοφάγος.

Σκηνοθεσία: Φαμπιάν Οντενιέντ  
Πρωταγωνιστούν: Νικολά Μπριντέ, Ζοζιάν Μπαλασκό, Ντίντιερ Μπούρντον, Αν Ζιρουάρ

**20:30**  | **Το Καταφύγιο στην Ομόνοια**

**Ελληνικό ντοκιμαντέρ, παραγωγής 2021.**

Ομόνοια 2021. Κέντρο της ανθρώπινης εκμετάλλευσης. Εξαρτημένοι, πόρνες, μετανάστες. Κι όμως ένα νοσοκομείο ψυχών και σωμάτων υπήρξε εδώ. Η Πολυκλινική Αθηνών των αδελφών Αλιβιζάτων. Το νοσοκομείο των φτωχών. Ο άγιος Πορφύριος υπηρέτησε εκεί ως ιερέας δίνοντας τη ζωή του στον πάσχοντα συνάνθρωπο. Σ’ αυτό το νοσοκομείο έζησα τα παιδικά μου χρόνια.

Σκηνοθεσία/ Σενάριο: Φένια Παπαδόδημα  
Αφήγηση: Φένια Παπαδόδημα, Ντάνιελ Λάνης

**22:00**  | **Ελλήνων Δρώμενα - Κερκυραϊκή Χορωδία**

**Σειρά ωριαίων εκπομπών παραγωγής 2024.**

Η Κέρκυρα κατέχει ξεχωριστή και μοναδική θέση στην μουσική και τραγουδιστική έκφραση των ανθρώπων. Η «Ιόνια πολυφωνική έκφραση» αποτελεί ίσως και πανευρωπαϊκή μοναδικότητα. Ο φακός της εκπομπής συναντά δύο αντιπροσωπευτικές χορωδίες του νησιού. Την «Χορωδία Κέρκυρας», και την «Χορωδία του τμήματος Μουσικών Σπουδών» του Ιόνιου Πανεπιστήμιου.

Σκηνοθεσία – Έρευνα: Αντώνης Τσάβαλος

**23:00**  | **Η Ακολουθία της Παννυχίδος και η Τελετή της Ανάστασης-Φανάρι**

Απευθείας μετάδοση από τον Πάνσεπτο Πατριαρχικό Ιερό Ναό του Αγίου Γεωργίου στο Φανάρι της Κωνσταντινούπολης (Οικουμενικό Πατριαρχείο).

**ΚΥΡΙΑΚΗ ΠΑΣΧΑ 5 ΜΑΙΟΥ**

**11:00**  | **Το Αλάτι της Γης -  Ηρθ’ η Λαμπρή και η Πασχαλιά!…**

**Σειρά εκπομπών για την ελληνική μουσική παράδοση.**

Ένα δυναμικό πασχαλινό γλέντι με γιορταστικά τραγούδια και χορούς απ’ όλη την Ελλάδα. Μέσα στην ανοιξιάτικη ελληνική φύση που ξαναγεννιέται μαζί με την Ανάσταση, σ’ έναν κατάφυτο ελαιώνα, ο Λάμπρος Λιάβας υποδέχεται μια μεγάλη παρέα με περισσότερους από 100 τραγουδιστές, μουσικούς και χορευτές! Ο δάσκαλος και ερευνητής του ελληνικού χορού Βασίλης Καρφής αναφέρεται στα έθιμα, τις τελετουργίες και τα χορευτικά δρώμενα των ημερών όπου πρωτοστατούν οι γυναίκες, ενώ οι μουσικοί Ηλίας Πλαστήρας και Φραγκίσκος Τζιωτάκης μιλούν αντίστοιχα για το Πάσχα στην Ήπειρο και την Κύθνο.

Τραγουδούν οι: Ηλίας Πλαστήρας, Δημήτρης Κωνσταντής, Μαρία Ζιάκα, Μαριάνθη Λιουδάκη και Ηλίας Αβραμίδη

Παρουσίαση: Λάμπρος Λιάβας  
Σκηνοθεσία: Μανώλης Φιλαϊτης

**14:00**  | **Κυριακή στο Χωριό Ξανά - Βανάτο Ζακύνθου**

**Ταξιδιωτική εκπομπή παραγωγής ΕΡΤ3 2022.**

Καλό Πάσχα από το Φιόρο του Λεβάντε. Ένα επτανησιακό πασχαλιάτικο γλέντι μέσα στο άκρως ανοιξιάτικο και κινηματογραφικό τοπίο της Ζακύνθου. Στο θρυλικό «Κτήμα Αμπελοράβδη», ο Κωστής κουβεντιάζει με τους ανθρώπους του Βανάτου, του Καλιπάδου και των γύρω περιοχών, απολαμβάνοντας χρώματα, αρώματα, χορούς, τραγούδια, μουσικές και φυσικά νοστιμιές, όλα σαν μια ωραία Ζακυνθινή υπόσχεση.

**15:30 &** **00:45** | **Το Ταξίδι του Άσκαυλου (Α' ΤΗΛΕΟΠΤΙΚΗ ΜΕΤΑΔΟΣΗ)**

**Ντοκιμαντέρ, παραγωγής 2020.**

Ένα ταξίδι στο Αιγαίο πέλαγος, κατά το οποίο ο άσκαυλος, η αρχαία ελληνική γκάιντα αναβιώνει στα χέρια μουσικών που κρατούν ζωντανή μια αρχαία παράδοση. Το όργανο βρίσκει αργά αλλά σίγουρα τον δρόμο του προς την πόλη, όπου οι σύγχρονοι μουσικοί το φέρνουν στη σύγχρονη μουσική σκηνή. Ο θεατής γίνεται μάρτυρας αυτής της αναβίωσης και, μαζί με τους πρωταγωνιστές, ανακαλύπτει κάτι που σχεδόν έχει χαθεί: τα έθιμα και το ήθος των ανθρώπων μιας άλλης εποχής, και μια προφορική παράδοση που κάποτε ήταν τρόπος ζωής, διατηρούμενη κατά τη διάρκεια των αιώνων.

Σκηνοθεσία- Σενάριο: Γιώργος Αρβανίτης

**16:30**  | **Κάθε Τόπος και Τραγούδι  - Στις Πασχαλιές της Ελλάδας**

Ήθη, έθιμα, επιτελεστικοί χοροί με όλους τους θρησκευτικούς και παραδοσιακούς υπομνηματισμούς και αναφορές στην κορυφαία αυτή γιορταστική περίοδο του ορθόδοξου Πάσχα.  
Αμμουλιανή Χαλκιδικής, Φανερωμένη Τρικάλων, Μετέωρα και Πολύγυρο Χαλκιδικής μέσα από μια πασχάλια και χαρμόσυνη γιορτή φανερώνουν το Πάσχα των Ελλήνων Πάσχα που μέσα σ' αυτό "έστησε ο έρωτας χορό με τον ξανθό Απρίλη κι η φύση βρήκε την καλή και την γλυκιά της ώρα".

Έρευνα-Σενάριο-Παρουσίαση: Γιώργης Μελίκης  
Σκηνοθεσία-Διεύθυνση Φωτογραφίας:  Μανώλης Ζανδές

**17:30**  | **Χωρίς Οικογένεια/***(Remi, Nobody's Boy)*

**Παιδική ταινία παραγωγής Γαλλίας/Βελγίου 2018.**  
Βασισμένη στο ομώνυμο κλασικό αριστούργημα της γαλλικής λογοτεχνίας του Έκτορα Μαλό, που έχει μεγαλώσει γενιές παιδιών σ’ όλο τον κόσμο.

Ο Remi, ένα ορφανό αγόρι, μεγαλώνει με τη θετή του μητέρα, μέχρι που την αποχωρίζεται στα δέκα του χρόνια και βρίσκεται υπό την επιμέλεια του Vitalis, ενός μυστηριώδους περιπλανώμενου θιασάρχη, όπου κοντά του σκληραγωγείται στη δύσκολη ζωή του περιπλανώμενου θιάσου. Ο Remi θα περιηγηθεί στη Γαλλία και μέσα από γνωριμίες, φιλίες, αλλά και μοναξιά, θα καταλήξει να μάθει το μυστικό της καταγωγής του.

Σκηνοθεσία: Αντουάν Μπλοσιέ  
Πρωταγωνιστούν: Ντανιέλ Οτέιγ, Μαλόμ Πακέν, Βιρζινί Λεντογιέν

**21:00**  |  **Μια Οικογενειακή Υπόθεση/** *(A Family Affair)*

**Μουσικό ντοκιμαντέρ συμπαραγωγής ΕΡΤ 2015.**

Οι Ξυλούρηδες είναι η πιο γνωστή μουσική οικογένεια της Ελλάδας. Από τον θρυλικό Νίκο Ξυλούρη και τα αδέρφια του, τον φημισμένο λυράρη Ψαραντώνη και τον δεξιοτέχνη λαουτιέρη Ψαρογιάννη, μέχρι τα παιδιά τους και τα εγγόνια τους -τρεις γενιές μουσικών- κρατούν ζωντανή τη μουσική παράδοση της οικογένειας και τη μεταφέρουν σε χιλιάδες θαυμαστές ανά τον κόσμο.  
  
Με κεντρικούς χαρακτήρες τον Ψαρογιώργη (Γιώργη Ξυλούρη), τα τρία παιδιά του που σπουδάζουν στη Μελβούρνη, και τον πατέρα του, Ψαραντώνη, η ταινία ακολουθεί την οικογένεια μέσα από επαγγελματικές προκλήσεις και δύσκολες προσωπικές αποφάσεις και καταγράφει τη ζωή τους για διάστημα δύο ετών. Από τα ορεινά τοπία των Ανωγείων μέχρι τις ερήμους της Αυστραλίας, ξεδιπλώνεται το πορτρέτο μιας οικογένειας που έχει τη δύναμη να θυσιάσει -και να κερδίσει- τα πάντα μέσα από τη μουσική.

Σκηνοθεσία-Σενάριο: Αγγελική Αριστομενοπούλου

**22:30**  | **Γιώργος Καζαντζής: Για Μεγάλη Ορχήστρα (Α' ΤΗΛΕΟΠΤΙΚΗ ΜΕΤΑΔΟΣΗ)**

**Μαγνητοσκοπημένη μουσική παράσταση που πραγματοποιήθηκε στις 03 Νοεμβρίου 2023 στο Μέγαρο Μουσικής Θεσσαλονίκης**.  
Ο συνθέτης Γιώργος Καζαντζής, σε συνεργασία με τη Συμφωνική Ορχήστρα του Δήμου Θεσσαλονίκης, παρουσιάζει σε δική του πάντα ενορχήστρωση, ένα ανθολόγιο ορχηστρικών του κομματιών. Μια συναυλία που πραγματοποιήθηκε στο Μέγαρο Μουσικής Θεσσαλονίκης και η οποία αποτυπώνει το μουσικό του μονοπάτι στην αναζήτηση του προσωπικού του ύφους και χαρακτηρίζεται από κομμάτια που διαμόρφωσαν τον ορχηστρικό του κόσμο. Μοναδικές στιγμές με γνωστά κομμάτια κινηματογραφικής ατμόσφαιρας που αγαπήθηκαν στην Ελλάδα και το εξωτερικό όπως *Το Βαλς της ουτοπίας*, ο *Σορόκος,* αλλά και η ορχηστρική εκδοχή από το soundtrack της τηλεοπτικής σειράς *Άγριες Μέλισσες.* Επίσης με αγαπημένα τραγούδια του συνθέτη με συμφωνική απόδοση και ερμηνευτή τον σπουδαίο Βασίλη Λέκκα, τα τραγούδια*Χειμωνανθός*, *Ήτανε αέρας*, *Μέλισσες*, αλλά και τραγούδια από τον κοινό τους δίσκο *Κατάρτι κι ατμός*. Την ορχηστρική πανδαισία συνοδεύει ένα δια δραστικό βίντεο – απεικόνιση που δημιουργείται από τις εναλλαγές και διακυμάνσεις της συχνότητας και της δυναμικής των ήχων της ορχήστρας.

|  |
| --- |
| Μουσική-Ενορχηστρώσεις: [Γιώργος Καζαντζής](https://www.tch.gr/default.aspx?lang=el-GR&page=44&id=3030) |
| Τραγούδι: [Βασίλης Λέκκας](https://www.tch.gr/default.aspx?lang=el-GR&page=44&id=4343) |
| Παιδική Χορωδία Ασύλου του Παιδιού |
| Διδασκαλία Χορωδίας: [Πηνελόπη Μενούνου](https://www.tch.gr/default.aspx?lang=el-GR&page=44&id=3869) |
| [Συμφωνική Ορχήστρα Δήμου Θεσσαλονίκης](https://www.tch.gr/default.aspx?lang=el-GR&page=44&id=187) |
| Διεύθυνση Ορχήστρας: [Χάρης Ηλιάδης](https://www.tch.gr/default.aspx?lang=el-GR&page=44&id=2231) |

Διοργάνωση: ΜΕΓΑΡΟ ΜΟΥΣΙΚΗΣ ΘΕΣΣΑΛΟΝΙΚΗΣ - ΔΙΕΥΘΥΝΣΗ ΠΟΛΙΤΙΣΜΟΥ-ΤΟΥΡΙΣΜΟΥ ΔΗΜΟΥ ΘΕΣΣΑΛΟΝΙΚΗΣ

Σκηνοθεσία: Τηλέμαχος Κοεμτζόπουλος Διεύθυνση Παραγωγής: Άρης Παναγιωτίδης

Παραγωγή ΕΡΤ

**ΔΕΥΤΕΡΑ 6 ΜΑΙΟΥ**

**09:00**  | **Ιστορίες των Ανθρώπων και της Φύσης (Α' ΤΗΛΕΟΠΤΙΚΗ ΜΕΤΑΔΟΣΗ)**     
*(Heritage)*

**Σειρά ντοκιμαντέρ 6 ωριαίων επεισοδίων, παραγωγής 2017.**

Πέρα από την επίσημη Λίστα Παγκόσμιας Κληρονομιάς της UNESCO, υπάρχει μία ακόμα – πιο διακριτική και άγνωστη στον κόσμο – η Δοκιμαστική Λίστα. Μέχρι τώρα περιλαμβάνει πάνω από 1.500 περιοχές. Η σειρά μας γνωρίζει ανθρώπους όλων των επαγγελμάτων που προστατεύουν τις περιοχές αυτές: μηχανικοί, δάσκαλοι, αρχαιολόγοι, εθελοντές, υπεύθυνοι ΜΚΟ και έφοροι… Κάθε μέρα μοχθούν για τη διατήρηση της κληρονομιάς της χώρας τους. Και υπάρχουν πολλές πιθανότητες να καταγραφούν στην Παγκόσμια Κληρονομιά της UNESCO. Από την Παλιά Πόλη της Μομπάσα μέχρι το Ελ Τίγκρε των Μάγια και τις λιβανέζικες κοιλάδες, το κάθε μέρος έχει μια ιστορία να διηγηθεί. Εναέριες λήψεις, ταξίδια και κοντινά πλάνα θα τονίσουν την ομορφιά και την ευθραυστότητα αυτών των πολιτιστικών και φυσικών περιοχών.

**10:00**  | **Το Αλάτι της Γης - Πασχαλινό γλέντι. Από το Αγρίνιο και τη Ρούμελη σε όλη την Ελλάδα!…**

**Σειρά εκπομπών για την ελληνική μουσική παράδοση.**

Ένα δυναμικό πασχαλινό γλέντι, με μια μεγάλη μουσική και χορευτική παρέα στο ονειρικό τοπίο της λίμνης Τριχωνίδας στο Αγρίνιο.  
  
«Σήμερα Χριστός Ανέστη…» καθώς το γλέντι μας ξεκινά με τα ρουμελιώτικα τραγούδια της Λαμπρής και τον πανηγυρικό τελετουργικό χορό «Γαιτανάκι», ενώ οι πίπιζες από το Μεσολόγγι δίνουν τον τόνο στις τοπικές πατινάδες και τα τσάμικα. Στη συνέχεια, η πασχαλινή γιορτή μας ταξιδεύει σε όλη την Ελλάδα: Ήπειρο, Θεσσαλία, Μακεδονία, Θράκη, Εύβοια, Κυκλάδες, Δωδεκάνησα, Ικαρία, Λέσβο, Μικρά Ασία και Κωνσταντινούπολη.  
Χορεύουν μέλη του Λαογραφικού Ομίλου της Γυμναστικής Εταιρείας Αγρινίου.

Τραγούδι: Άρης Ντίνας, Λίτσα Ουλιανούδη και Ελένη Λαζάρου.

Παρουσίαση: Λάμπρος Λιάβας  
Σκηνοθεσία: Μανώλης Φιλαϊτης

**16:00**  |   **Μουσικές Οικογένειες   -** **Η Οικογένεια του Δίσκου**

**Εβδομαδιαία εκπομπή παραγωγής ΕΡΤ3 2023.**

Χάρη στην επιμονή και μουσική δεξιοτεχνία των μουσικών οικογενειών της Αλμωπίας, η μουσική του τόπου τους από επιτηρούμενη και λογοκριμένη έγινε η αγαπημένη σύγχρονη παραδοσιακή μουσική η οποία δεν λείπει από κανένα γλέντι, πανηγύρι ή χορευτικό σύλλογο σε όλη την Ελλάδα.  
Η οικογένεια Δίσκου - με πρώτο και κορυφαίο σήμερα τον Γιάννη Δίσκο ο οποίος δραστηριοποιείται καλλιτεχνικά στην Αθήνα- ζει στην Αριδαία με καταγωγή από την Άρνισσα και το Ξινό Νερό Φλώρινας. Ο πατέρας, Τάσος Δίσκος δημιούργησε μια ολόκληρη σχολή, τόσο με τα τρία παιδιά του, όσο και με τους πολλούς μαθητές του. Κλαρίνα, γκαϊντες, σαξόφωνα, τρομπόνια, κορνέτες, κρουστά, καβάλια και φλογέρες, καταγράφονται και προβάλλονται στις Μουσικές Οικογένειες.

Έρευνα-Σενάριο-Παρουσίαση: Γιώργης Μελίκης  
Σκηνοθεσία- Διεύθυνση Φωτογραφίας: Μανώλης Ζανδές

**18:00**  | **Ο Μυστικός Κήπος (Α' ΤΗΛΕΟΠΤΙΚΗ ΜΕΤΑΔΟΣΗ)**     
*(The Secret Garden)*

**Ταινία Φαντασίας, συμπαραγωγής Ην.Βασιλείου/ Γαλλίας/ ΗΠΑ/ Κίνας, 2020.**Η Μαίρη είναι ένα δεκάχρονο ζωηρό κορίτσι που ζει στην Ινδία με τους ευκατάστατους γονείς της. Όταν αυτοί πεθαίνουν αιφνιδίως αναγκάζεται να πάει στην Αγγλία και να ζήσει με τον θείο της και την αυστηρή οικονόμο του. Εκεί μην έχοντας κάτι καλύτερο να κάνει εξερευνά την έπαυλη και ανακαλύπτει καλά κρυμμένα οικογενειακά μυστικά. Επιπλέον θα βρει το κλειδί για έναν μυστικό κήπο στο οποίο μαζί με μία απρόσμενη συντροφιά θα ζήσει περιπέτειες που θα αλλάξουν την ζωή της για πάντα.  
  
Σκηνοθεσία: Μαρκ Μάντεν  
Πρωταγωνιστούν: Ντίξι Έγκεριξ, Κόλιν Φέρθ, Τζούλι Γουόλτερς, Ένταν Χέιχερστ,  
Αμίρ Γουίλσον

**20:00**  | **37ο Διεθνές Φεστιβάλ Τσίρκου του Μόντε Κάρλο**   
*(37th Monte Carlo Circus Festival 2013)*

**Παράσταση τσίρκο παραγωγής 2013.**  
Το Διεθνές Φεστιβάλ Τσίρκου του Μόντε Κάρλο, που δημιουργήθηκε το 1974 από τον Πρίγκιπα Ρενιέ του Μονακό με σκοπό να σώσει μια μορφή τέχνης που κινδυνεύει, αποτελεί το μεγαλύτερο φεστιβάλ τσίρκου στον κόσμο. H διοργάνωση απονέμει το βραβείο με το μεγαλύτερο κύρος στον χώρο του τσίρκου, τον «Χρυσό Κλόουν» (Clown d’Or).   
  
Καλλιτέχνες: Kid Bauer, las Navas, Markins Trio, Pyonggyang Circus, Markins Trio, Daylis and Daramis.